C 15/66
DA
Den Europæiske Unions Tidende
12.1.2022
Onsdag den 19. maj 2021
projekter, der anvender vedvarende eller kulstoffattig brint — kunne overvejes i en overgangsperiode for at fremme dekarbonisering gennem brint, hvor det er afgørende for at bevare slutbrugernes konkurrenceevne; bemærker at det er nødvendigt at sikre, at kompensationen fortsat er forholdsmæssig, og at undgå overlapning af subsidier til både produktion og anvendelse, skabelse af kunstige behov og unødige markedsforvridninger; opfordrer til hurtig udarbejdelse af en forsøgsordning for CCfD, navnlig for ren stål; fremhæver, at offentlige indkøb af bæredygtige løsninger, såsom grøn stål til byggeri eller renovering, også kan bidrage til en konkret og forudsigelig efterspørgsel; fremhæver, at politikker med fokus på efterspørgselssiden bør være i overensstemmelse med andre politiske foranstaltninger og underkastes en grundig konsekvensanalyse for at undgå eventuelle negative indvirkninger på energiforbrugende industrier, der konkurrerer internationalt;
41. bemærker, at der i nogle af de nuværende lovgivningsmæssige rammer er hindringer for anvendelsen af brint; opfordrer Kommissionen og medlemsstaterne til at tilpasse disse lovgivningsmæssige rammer med henblik på at stimulere efterspørgslen efter brint og fjerne negative incitamenter såsom juridiske usikkerheder;
42. opfordrer Kommissionen til at fremme de førende markeder for grønne brintteknologier og brugen heraf til klimaneutral produktion, navnlig i stål- og cementindustrien og den kemiske industri, som led i opdateringen og gennemførelsen af den nye industristrategi for Europa; opfordrer Kommissionen til at vurdere muligheden for at anerkende stål produceret med vedvarende brint som et positivt bidrag til opfyldelsen af flådedækkende CO2-emissionsreduktionsmål; opfordrer indtrængende Kommissionen til snart at fremlægge EU's strategi for rent stål, der bør have et passende fokus på brugen af vedvarende brint;
43. minder om, at transportsektoren er ansvarlig for en fjerdedel af EU's CO2-emissioner og er den eneste sektor, hvor emissionerne ikke er reduceret i forhold til referenceåret 1990; understreger brints potentiale som et af de instrumenter, der bruges til at nedbringe CO2-emissionerne fra forskellige transportformer, navnlig når fuld elektrificering er vanskelig eller endnu ikke mulig; understreger, at etablering af optankningsinfrastruktur er nødvendig for at fremme brugen af brint i transportsektoren; understreger i denne forbindelse betydningen af at revidere TEN-T-forordningen (det transeuropæiske transportnet) (20) og direktivet om infrastruktur for alternative brændstoffer for at sikre tilgængeligheden af offentligt tilgængelige brinttankstationer i hele EU ved at medtage konkrete mål om at integrere brintinfrastrukturen i transportsystemerne; glæder sig over Kommissionens hensigt om at udvikle en optankningsinfrastruktur for brint i strategien for bæredygtig og intelligent mobilitet og om at revidere direktivet om en infrastruktur for alternative brændstoffer; understreger endvidere behovet for at skabe synergier mellem TEN-T-strategier, TEN-E-strategier og strategier for alternative brændstoffer, der fører til en gradvis udbredelse af brinttankstationer ledsaget af væsentlige tekniske krav og harmoniserede standarder baseret på en risikovurdering;
44. understreger, at brints egenskaber gør det til en god kandidat til at erstatte fossile brændstoffer og reducere drivhusgasemissionerne for visse transportformer; understreger, at anvendelsen af brint i ren form eller som syntetisk brændsel eller som biokerosen er en afgørende faktor for substitutionen af fossil kerosen i luftfart; understreger endvidere, at der allerede i begrænset omfang anvendes brint i transportsektoren inden for vejtransport, offentlig transport og visse segmenter af jernbanesektoren, navnlig hvor elektrificering af linjen ikke er økonomisk mulig; understreger, at der er behov for stærkere lovgivning for at tilskynde til anvendelse af nulemissionsbrændstoffer samt andre rene teknologier, herunder vedvarende brint, og, når de er fuldt tilgængelige, eventuelt at begynde at anvende dem i tunge køretøjer og til luftfart og søtransport;
45. opfordrer Kommissionen til at øge forskning og investeringer inden for rammerne af strategien for bæredygtig og intelligent mobilitet og til at vurdere, om direktivet om vedvarende energi skal revideres for at sikre lige vilkår for alle vedvarende energiløsninger inden for transport;
Forskning, udvikling, innovation og finansiering
46. understreger betydningen af forskning, udvikling og innovation i hele værdikæden og af at gennemføre demonstrationsprojekter i industriel målestok, herunder pilotprojekter, og af deres udbredelse på markedet med henblik på at gøre vedvarende brint konkurrencedygtig og prisoverkommelig og fuldføre integrationen af energisystemet, samtidig
(20)
Europa-Parlamentets og Rådets forordning (EU) nr.
1315/2013 af 11. december 2013 om Unionens retningslinjer for udvikling af det transeuropæiske transportnet og om ophævelse af afgørelse nr.
661/2010/EU (EUT L 348 af 20.12.2013, s. 1).